Innsbruck

Innsbruck je štatutárne mesto ležiace na západe Rakúska v časti Tirolsko.

Leží v údolí Innu, v bezprostrednom podhorí Álp, asi 30 km severne od Brennerského priesmyku. V bezprostrednej blízkosti mesta sú vysoké hory, na severe Hafelekar (2334 m) a na juhu Serles (2718 m).  Nachádza sa tu množstvo lyžiarských stredísk. V Innsbrucku boli v rokoch 1964 a 1976 Zimné olympijské hry.

Meno je zloženinou názvu rieky Inn a slová Brücke (nemecky most), znamená teda most cez rieku Inn. Innsbruck je piate najväčšie mesto Rakúska (so 127 000 obyvateľmi, po Viedni, Grazi, Linzi a Salzburgu). V mestskej aglomerácii Innsbrucku žije približne 165 000 obyvateľov. Innsbruck má univerzitu a ďalšie vysoké školy, je sídlom biskupa a obľúbeným cieľom turistov a lyžiarov.

Počet obyvateľov k 1. 1. 2015 bol 126 851.

Správne rozdelenie 
Innsbruck sa člení do deviatich katastrálnych obcí (tie sa ďalej delia do menších částí):
 Innenstadt: Altstadt, Dreiheiligen, Saggen
 Wilten: Mentlberg, Sieglanger, Wilten West
 Pradl: Pradler-Saggen, Reichenau, Tivoli (od r. 2008)
 Hötting: Höttinger Au, Hötting West, Hungerburg (Hoch-Innsbruck), Sadrach, Allerheiligen, Kranebitten
 Mühlau: Hungerburg (Hoch-Innsbruck)
 Amras: Roßau
 Arzl: Neuarzl, Olympisches Dorf
 Vill
 Igls

Doprava 
Do Innsbrucku vedie diaľnica A12/A13, spája mesto s Veronou v Taliansku aj s Mníchovom.

Hlavná železničná stanica v Innsbrucku patrí k najrušnejším v Rakúsku, letecké spojenie zabezpečuje letisko Innsbruck Airport.

Osobnosti mesta 
 Fridrich III. (* 1415 – † 1493), rakúsky arcivojvoda, nemecký kráľ a rímsky cisár, syn rakúskeho vojvodu Ernesta I. a Cymburgis Mazovskej
 Margaréta Habsburská (* 1416 – † 1486), dcéra rakúskeho vojvodu Ernesta Habsburského a  Cimburgis Mazovskej, manželka kurfirsta Fridricha II. Saského
 Bianca Mária Sforza (* 1472 – † 1510), neapolská princezná, dcéra milánskeho vojvodu Galeazzu Maria Sforzu a Bony Savojskej, druhá manželka cisára Maximiliána I. Habsburského
 Ferdinand II. Habsburský (* 1529 – † 1595), rakúsky arcivojvoda, miestodržiteľ v českých krajinách, syn rímskonemeckého cisára, českého a uhorského kráľa Ferdinanda I. a Anny Jagelovskej
 Anna Tirolská (* 1585 – † 1618), rakúska arcivojvodkyňa, rímskonemecká cisárovná, dcéra arcivojvodu Ferdinanda II. Habsburského, manželka cisára Mateja II.
 František I. Lotrinský (* 1708 – † 1765), lotrinský vojvoda, toskánsky veľkovojvoda a rímskonemecký cisár, manžel Márie Terézie
 Mária Alžbeta Habsbursko-lotrinská (* 1743 – † 1808), rakúska arcivojvodkyňa, dcéra Márie Terézie a Františka I. Lotrinského
 Karl Wilhelm von Dalla Torre (* 1850 – † 1928), rakúsky botanik a zoológ – entomológ
 Diana Budisavljevićová (* 1891 – † 1978), rakúska  humanitárna pracovníčka
 Karl Rahner (* 1904 – † 1984), nemecký teológ, poradca (peritus) 2. vatikánskeho koncilu, autor koncepcie novej teológie náboženstva
 Ettore Sottsass (* 1917 – † 2007), taliansky architekt a dizajnér
 Emerich Coreth (* 1919 – † 2006), rakúsky kresťanský filozof
 Hermann Buhl (* 1924 – † 1957), rakúsky horolezec
 Barbara Schettová (* 1976), bývalá rakúska tenistka
 Patricia Wartuschová (* 1978), bývalá rakúska tenistka
 Andreas Kofler (* 1984),  rakúsky skokan na lyžiach

Partnerské mestá 
  Aalborg, Dánsko, 1982
  Freiburg im Breisgau, Nemecko, 1963
  Grenoble, Francúzsko, 1963
  Krakov, Poľsko, 1998
  New Orleans, USA, 1995
  Sarajevo, Bosna a Hercegovina, 1980
  Tbilisi, Gruzínsko, 1982

Iné projekty

Externé odkazy 
 Oficiálna stránka

 
Okresné mestá v Rakúsku
Štatutárne mestá v Rakúsku
Tirolsko
Sídla na Inne